Publication: Magyar Közlöny
Issue: MK-2003-33 (Year: 2003, Number: 33)
Era: 1990-2004
Section: 2003. évi költségvetésérõl szóló 2002. évi LXII. törvény
Paragraph Index: 784

4. A személygépkocsi szerzési és átalakítási támogatással összefüggésben a Gk. r. az ellátásra való jogosultságot nem alanyi jogként szabályozza. A súlyos mozgáskorlátozott állapot fennállása mellett a jogosultság megállapításához számos egyéb feltételt is elõír. Így az ellátás igénybevételére nemcsak a mozgásszervi fogyatékos hadigondozottnak nincs alanyi joga, hanem a Gk. r. alapján más súlyos mozgáskorlátozott személyeknek sem. A sérelmezett szabályozás tehát hátrányos megkülönböztetést nem tartalmaz. A Gk. r. 1. § (1) bekezdése szerint a rendelet hatálya a súlyos mozgáskorlátozott személyekre terjed ki. A jogszabály végrehajtásának társadalmi kontrolljával kapcsolatos feladatokat az érintettek érdekképviseletét ellátó szervezet, a MEOSZ feladatkörébe utalta a Gk. r. A támogatások odaítélésérõl a közigazgatási hivatal számára javaslatot tevõ bizottság tagjaként a MEOSZ képviselõjét nevezi meg a jogszabály. A mozgáskorlátozott személyek társadalmi helyzetérõl, sajátos problémáikról az érdekképviselet széles körû ismeretekkel rendelkezik. Amennyiben a hadigondozott személyek mozgásszervi fogyatékosságuk okán a Gk. r. hatálya alá tartoznak, úgy érdekeik a többi mozgáskorlátozott személy érdekétõl nem különülnek el, azonos élethelyzetük tehát nem igényel eltérõ, speciális jogi szabályozást. Annak ellenére, hogy a hadigondozottak a jogosultság elbírálása során a többi igénylõhöz képest nem élveznek elõnyt, a gépjármûszerzési, illetve átalakítási támogatás tárgyévi kielégítésekor a Gk. r. 15. § (2) bekezdés e) pontja alapján a honvédelmi kötelezettség teljesítése során vagy azzal összefüggésben mozgáskorlátozottá váló személyek elõnyben részesíthetõk. Az Alkotmánybíróság álláspontja szerint a Gk. r.-nek az érdekképviselet közremûködését érintõ rendelkezései, valamint az Alkotmánynak az egyesülési jogra vonatkozó

Source: https://magyarkozlony.hu/hivatalos-lapok/f418040715726a5cf1ed1398a96b718e317289f7/dokumentumok/54009653f2ed2da21337490cb68ba53d27d0c4c0/letoltes